Si Joanne Jo Rowling, (namundag Hulyo 31, 1965, na mas bisto sa apod na J. K. Rowling, sarong Briton na autor na bantog na gayo komo iyo an kagmukna kan Harry Potter na seryeng pantasya. An ideya daa kaini naponan kan an autor nagbabyahe sa tren haleng Manchester pasiring London kan 1990. An mga librong Potter nagani nin mahiwas na pagreparo sa kinaban, guminana nin manlaenlaen na premyo, nagbentang labi sa 400 million na kopya asin iyo an nagin pasisikaran kan si popular na serye nin mga pelikula, kun saen si Rowling may pagkikiaram asin pagooyon kan dalagan kan skript asin siring man, may kontrol sa pagmumukna kaini bilang siya an prodyuser sa pinal na kabtang kan serye.